CELEX: 32016D2061
Language: mt
Date: 2016-11-23 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2016/2061 tat-23 ta' Novembru 2016 li temenda d-Deċiżjoni tal-Kummissjoni 90/180/Euratom, KEE li tawtorizza lin-Netherlands biex ma tikkunsidrax ċerti kategoriji ta' tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument C(2016) 7441)

25.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/43
            
         DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2016/2061
   tat-23 ta' Novembru 2016
   li temenda d-Deċiżjoni tal-Kummissjoni 90/180/Euratom, KEE li tawtorizza lin-Netherlands biex ma tikkunsidrax ċerti kategoriji ta' tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT
   
      
         (notifikata bid-dokument C(2016) 7441)
      
   
   (It-test bl-Olandiż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
   Wara li kkonsultat lill-Kumitat Konsultattiv dwar ir-Riżorsi Proprji,
   Billi:
   
               (1)
            
            
               Skont l-Artikolu 371 tad-Direttiva tal-Kunsill 2006/112/KE (2), in-Netherlands tista', skont il-kondizzjonijiet li japplikaw f'dak l-Istat Membru fl-1 ta' Jannar 1978, tkompli teżenta t-tranżazzjonijiet elenkati fl-Anness X, Parti B; dawk it-tranżazzjonijiet għandhom jiġu kkunsidrati biex tkun determinata l-bażi tar-riżorsi proprji tal-VAT.
            
         
               (2)
            
            
               Permezz tad-Deċiżjoni tal-Kummissjoni 90/180/Euratom KEE (3), in-Netherlands għandha awtorizzazzjoni għall-użu ta' stimi approssimattivi għat-tranżazzjonijiet imsemmija fil-punt 13 tal-Anness X, Parti B tad-Direttiva 2006/112/KE.
            
         
               (3)
            
            
               Fl-ittra tas-7 ta' Diċembru 2015 (4), in-Netherlands talbet l-irtirar tal-awtorizzazzjoni tagħha għall-kalkolu tal-bażi tar-riżorsi proprji tal-VAT tagħha għat-tranżazzjonijiet imsemmija fil-punt 13 tal-Anness X, il-Parti B tad-Direttiva 2006/112/KE, minħabba li m'għadhiex meħtieġa minħabba bidla fil-leġiżlazzjoni nazzjonali b'effett mill-1 ta' April 2012. L-awtorizzazzjoni għandha tiġi rtirata, kif mitlub min-Netherlands.
            
         
               (4)
            
            
               Huwa għalhekk xieraq li tkun emendata d-Deċiżjoni 90/180/Euratom, KEE skont dan,
            
         ADOTTAT DIN ID-DEĊIŻJONI:
   Artikolu 1
   Fid-Deċiżjoni 90/180/Euratom, KEE, il-Punt 6 tal-Artikolu 2 huwa mħassar.
   Artikolu 2
   Din id-Deċiżjoni hija indirizzata lir-Renju tan-Netherlands.
   
      Magħmul fi Brussell, it-23 ta' Novembru 2016.
      
         
            Għall-Kummissjoni
         
         Kristalina GEORGIEVA
         
            Viċi President
         
      
   
   
      (1)  ĠU L 155, 7.6.1989, p. 9.
   
      (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
   
      (3)  Id-Deċiżjoni tal-Kummissjoni 90/180/Euratom, KEE tat-23 ta' Marzu 1990 li tawtorizza lin-Netherlands biex ma tikkunsidrax ċerti kategoriji ta' tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT (ĠU L 99, 19.4.1990, p. 30).
   
      (4)  Ares(2015)5692366.